Lī Ērmijs
Ronalds Lī Ērmijs (angļu: Ronald Lee Ermey, dzimis 1944. gada 24. martā, miris 2018. gada 15. aprīlī) bija amerikāņu aktieris un ASV Jūras kājnieku korpusa instruktors. Kā aktieris, slavu ieguvis pateicoties instruktora Hartmana lomai 1987. gada Stenlija Kubrika filmā "Pilns bruņojums". Par šo lomu viņš tika nominēts Zelta globusa balvai. Piedalījies arī tādās filmās kā Mississippi Burning (1988), Fletch Lives (1989), "Septiņi" (1995), Prefontaine (1997), "Motorzāģa slaktiņš Teksasā" (The Texas Chainsaw Massacre, 2003). Ierunājis balsi "Rotaļlietu stāsts" (1995—2010) filmu sērijās.